open-index/open-wikipedia-markdown huggingface dataset:
האליפות הלאומית של ארצות הברית בטניס 1946

**האליפות הלאומית של ארצות הברית בטניס 1946** הייתה תחרות טניס שנערכה על מגרשי הדשא. תחרויות זוגות גברים וזוגות נשים התקיימו במועדון הקריקט בפרברי בוסטון. הם החלו ב-19 באוגוסט והסתיימו ב-26 באוגוסט. תחרות הנשים, תחרות הגברים וזוגות מעורבים התקיימו במועדון הטניס וסט סייד שבניו יורק. הם החלו ב-31 באוגוסט והסתיימו ב-8 בספטמבר.

ביל טלברט ומרגרט אוסבורן דופונט זכו ב-2 תחרויות.
## התחרות
### תחרות הגברים
ימין|ממוזער|180px|ג'ק קרמר, מנצח תחרות הגברים
לתחרות זו נרשמו 82 טניסאים שחולקו ל-8 בתים. 20 הטניסאים החזקים קיבלו דירוג כדלקמן (טניסאים אמריקאים וזרים בנפרד):

 

מנצח אליפות 1945 פרנק פרקר הודח ברבע הגמר. במשחק הגמר ג'ק קרמר (ארצות הברית) שיחק נגד טום בראון האמריקאי וניצח ב-3 מערכות.

### תחרות הנשים
ימין|ממוזער|180px|פאולין בץ, מנצחת תחרות הנשים
בתחרות הנשים השתתפו 64 טניסאיות שחולקו ל-4 בתים. בוצע דירוג נפרד לטניסאיות אמריקאיות וטניסאיות זרות חזקות.

מנצחת תחרות 1945 שרה פלפרי (ארצות הברית) הודחה בסיבוב הראשון. במשחק הגמר שיחקו טניסיאות אמריקאיות פאולין בץ ודוריס הארט. פאולין בץ ניצחה ב-2 מערכות.

### תחרות זוגות גברים
בתחרות השתתפו מספר זוגות. במשחק הגמר מנצחי תחרות 1945 גרדנר מלוי/ביל טלברט (ארצות הברית) שיחקו נגד זוג אמריקאי פרנק גרנסי/דונלד מקנייל וניצחו אותם ב-5 מערכות.

### תחרות זוגות נשים
בתחרות השתתפו 20 זוגות. מספר זוגות חזקות זכו לדירוג:

במשחק הגמר מנצחות תחרויות 1943-1945 מרגרט אוסבורן דופונט/לואיז ברוף מארצות הברית שיחקו נגד זוג אמריקאי מרי פרנטיס/פטרישיה טוד וניצחו אותן ב-2 מערכות.

### תחרות זוגות מעורבים
בתחרות השתתפו 58 זוגות.בוצע דירוג נפרד לזוגות חזקות אמריקאיות וזוגות בהן לפחות משתתף אחד היה זר.

במשחק הגמר מרגרט אוסבורן דופונט/ביל טלברט שיחקו נגד זוג אמריקאי דורוטי באנדי/רוברט פלקנבורג וניצחו אותם ב-2 מערכות.

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 82–84. .
* תחרות הגברים
* תחרות הנשים וזוגות מעורבים
* זוגות נשים

## הערות שוליים

1946
ארצות הברית
קטגוריה:1946 בארצות הברית
2023 בספרות

בערך זה מצוינים אירועים בולטים שהתרחשו במהלך שנת 2023 ונוגעים לתחום הספרות.

## אירועים בולטים

## ספרים חדשים נבחרים

### סיפורת
* סטיבן קינג – Holly 

### ספרי ילדים ונוער
* "פרסי ג'קסון וגביע האלים" מאת ריק ריירדן
* "רובוטית על אי בודד"  מאת פיטר בראון.

### אוטוביוגרפיות
* "Spare" מאת הנסיך הארי, דוכס סאסקס
* "האישה שבי" מאת בריטני ספירס

## נפטרו
* 4 בינואר – פיי ולדון, סופרת ומחזאית אנגלייה (נולדה ב-1931)
* 12 בינואר – פול ג'ונסון, עיתונאי, היסטוריון, כותב נאומים וסופר אנגלי (נולד ב-1928)
* 3 במרץ – קנזאבורו אואה, סופר יפני חתן פרס נובל לספרות (נולד ב-1935)
* 6 ביוני – פרנסואז ז'ילו, ציירת וסופרת צרפתייה (נולדה ב-1921)
* 13 ביוני – קורמאק מקארתי, סופר אמריקאי (נולד ב-1933)
* 11 ביולי – מילן קונדרה, סופר צ'כי (נולד ב-1929)
* 11 בספטמבר – אווה פאהידי, סופרת ושחקנית יהודייה-הונגרייה, ניצולת שואת יהודי הונגריה (נולדה ב-1925)
* 13 באוקטובר – לואיז גליק, משוררת אמריקאית, המשוררת הלאומית בשירות ספריית הקונגרס, זוכת פרס פוליצר (נולדה ב-1943)
* 15 באוקטובר – סוזאן סאמרס, שחקנית, סופרת, זמרת ואשת עסקים אמריקאית (נולדה ב-1946)
* 16 בנובמבר – א"ס בייאט, סופרת ומשוררת אנגלייה (נולדה ב-1936)
* 21 בנובמבר – דייל ספנדר, מורה, סופרת, יועצת ואקדמאית פמיניסטית אוסטרלית (נולדה ב-1943)

## פרסים
* פרס מאן בוקר: פול לינץ' , "Prophet Song"
* פרס נובל לספרות: יון פוסה

## סרטים וסדרות טלוויזיה חדשים/ות בולטים שמבוססים/ות על ספרים

להלן כמה מההפקות הקולנועיות והטלוויזיוניות הבולטות ביותר שהוקרנו/שודרו לראשונה במהלך שנת 2023:

## קישורים חיצוניים

## הערות שוליים

*
אלביטגרביר

**אלביטגרביר** (באנגלית: **Elvitegravir**) היא תרופה אנטיוויראלית ממשפחת מעכבי האינטגראז ומשמשת לטיפול בזיהום HIV. התרופה פותחה על ידי חברת התרופות האמריקאית גיליאד סיאנסז, שרכשה את הזכויות לתרופה מחברת טבק יפן (*Japan Tobacco*) במרץ 2008. התרופה מאושרת לשימוש על ידי מנהל המזון והתרופות האמריקאי (FDA).

### רקע ואישור התרופה
אלביטגרביר קיבלה אישור FDA ראשון ב-27 באוגוסט 2012, כחלק משילוב תרופות במינון קבוע בשם סטריבלד (*Stribild*). השימוש בסטריבלד מיועד למטופלים בוגרים שמתחילים טיפול בזיהום HIV בפעם הראשונה. ב-24 בספטמבר 2014 אושרה התרופה גם כטבליה בודדת תחת השם המסחרי ויטקטה (Vitekta), וב-5 בנובמבר 2015 אושרה לשימוש כחלק מטבליית השילוב ג׳נבויה (Genvoya).

### שימושים רפואיים
בארצות הברית, אלביטגרביר זמינה בשתי צורות:
# כתרופה בודדת בשם **ויטקטה** (Vitekta).
# ככמרכיב בטבליות משולבות **סטריבלד** (Stribild) ו**ג׳נבויה** (Genvoya).

**ויטקטה** מיועדת לטיפול בזיהום HIV-1 בקרב מבוגרים בעלי ניסיון קודם בטיפול אנטי-רטרוויראלי. השימוש בתרופה זו נעשה בשילוב עם מעכב פרוטאזה המחוזק על ידי ריטונביר ועם תרופות אנטי-רטרוויראליות נוספות.

בישראל, אלביטגרביר משווקת תחת השמות המסחריים: **סטריבלד**, ו**ג'נדברה**.

התרופות ניתנות לרוב בתדירות של פעם אחת ביום לכל החיים, והן מסייעות להקטין את עומס הנגיף בדם, לשמר את תפקוד מערכת החיסון ולהפחית את הסיכון להדבקה.
יתרונן של התרופות המשולבות טמון בכך שהן משולבות בכדור אחד, מה שמקל על המטופלים להתמיד בטיפול לאורך זמן. השימוש בתרופות דורשות מעקב רפואי קבוע כדי להבטיח את יעילותן ולוודא שלא מתפתחת עמידות לתרופות.

### מנגנון פעולה
אלביטגרביר פועלת באמצעות עיכוב האנזים אינטגראז של נגיף ה-HIV-1, ובמידה פחותה גם של HIV-2. נגיף ה-HIV זקוק לאנזים זה כדי לשלב את החומר הגנטי שלו בתוך ה-DNA של תא המאכסן, ולכן עיכובו מונע את שכפול הנגיף בגוף.

### פרמקוקינטיקה
אלביטגרביר ניתנת דרך הפה. כאשר התרופה נלקחת עם ריטונאביר וארוחה, היא מגיעה לרמת שיא בפלסמת הדם כעבור כארבע שעות. הזמינות הביולוגית של התרופה משתפרת כאשר היא נלקחת עם ארוחות עתירות שומן. התרופה מתפרקת בכבד בעיקר על ידי האנזים CYP3A, ובמידה פחותה באמצעות גלוקורונידציה על ידי האנזימים UGT1A1 ו-UGT3. כ-95% מהתרופה מופרשת בצואה והיתר מופרש בשתן. מחצית החיים של התרופה בשילוב עם ריטונאביר נעה בין 8.7 ל-13.7 שעות.

### תופעות לוואי
תופעות הלוואי השכיחות ביותר של אלביטגרביר כוללות שלשול (7%) ובחילה (4%). תופעות לוואי נוספות כוללות כאבי ראש, עייפות, פריחות והקאות, שהתרחשו בלמעלה מ-1% מהמטופלים.

### אינטראקציות והתוויות נגד
אלביטגרביר מתפרקת בעיקר על ידי האנזים CYP3A בכבד. חומרים שמשרים פעילות של האנזים עלולים להפחית את רמות התרופה בגוף, דבר שעלול להוביל להתפתחות עמידות נגיפית. בשל כך, אסור לשלב את התרופה עם משרים חזקים של האנזים, כגון ריפמפיצין, קארבאמזפין, פנוברביטל, פניטואין וצמח היפריקום (*St John's wort*).

### מקורות

## קישורים חיצוניים

קטגוריה:תרופות נוגדות נגיפים
קטגוריה:תרופות לפי א'-ב'
2024 בספרות

בערך זה מצוינים אירועים בולטים שהתרחשו במהלך שנת 2024 ונוגעים לתחום הספרות.

## אירועים בולטים

## ספרים חדשים נבחרים

### סיפורת
* "You Like It Darker"  מאת סטיבן קינג

### ספרי ילדים ונוער
* "פרסי ג'קסון וזעם האלה המשולשת" מאת ריק ריירדן
* "רוח ואמת" מאת ברנדון סנדרסון

### אוטוביוגרפיות
* "מלניה"  מאת מלניה טראמפ

### ספרי עיון
* "חזון ופגיון" מאת מיכאל בן ארי
* "מדינה יהודית אחת" מאת דייוויד פרידמן
* "מזרח אירופה היהודית" מאת שלום בוגוסלבסקי
* "מר הפקרה" מאת כותבים שונים
* "צבא ההיי־טק וצבא הפרשים" מאת גיא חזות
* "תובנות נחמה" מאת אביתר נאמן

### ספרות עברית
;**סיפורת**
* "והימים לא חלפו" מאת אלי עמיר
* "חרשתא" מאת יהודית קגן

;**אוטוביוגרפיות**
* "יום אחד באוקטובר" מאת יאיר אגמון ואוריה מבורך

;**ספרי עיון**
* "חזון ופגיון" מאת מיכאל בן ארי
* "מדינה יהודית אחת" מאת דייוויד פרידמן
* "מזרח אירופה היהודית" מאת שלום בוגוסלבסקי
* "מר הפקרה" מאת כותבים שונים
* "צבא ההיי־טק וצבא הפרשים" מאת גיא חזות
* "תובנות נחמה" מאת אביתר נאמן

## נפטרו
* 10 בינואר – טרי ביסון, סופר מדע בדיוני ופנטזיה אמריקאי (נולד ב-1942)
* 31 בינואר – מריו לוי, סופר יהודי-טורקי, מחבר רומנים וסיפורים ופובליציסט בשפה הטורקית, איש רדיו וקופירייטר (נולד ב-1957)
* 2 באפריל – ג'ון בארת', סופר אמריקאי (נולד ב-1930)
* 4 באפריל – לין ריד בנקס, סופרת בריטית (נולדה ב-1929)
* 30 באפריל – פול אוסטר, סופר אמריקאי (נולד ב-1947)
* 27 ביולי – עדנה או'בריאן, סופרת אירית (נולדה ב-1930)
* 16 בספטמבר – פיטר גרין, היסטוריון, סופר, משורר, מבקר ומתרגם בריטי (נולד ב-1924)
* 7 באוקטובר – לורי סגל, סופרת, מתרגמת, מורה, סופרת ילדים וסיפורים קצרים יהודייה-אמריקאית (נולדה ב-1928)
* 9 באוקטובר – לילי אברט, סופרת יהודייה-בריטית ילידת הונגריה (נולדה ב-1923)
* 29 בנובמבר – מרשל בריקמן, תסריטאי, במאי, מלחין, מחזאי וסופר יהודי-אמריקאי (נולד ב-1939)

## פרסים
* פרס מאן בוקר: סמנתה הארווי, "Orbital".
* פרס נובל לספרות: האן קאנג

## סרטים וסדרות טלוויזיה חדשים/ות בולטים שמבוססים/ות על ספרים

להלן כמה מההפקות הקולנועיות והטלוויזיוניות הבולטות ביותר שהוקרנו/שודרו לראשונה במהלך שנת 2024:

## קישורים חיצוניים

## הערות שוליים

*
חרוד (הר יהודה)

**חרוד** הוא יישוב מקראי משוער, ככל הנראה מקום מוצאם של שניים מגיבורי דוד: : "שַׁמָּה **הַחֲרֹדִי** אֱלִיקָא **הַחֲרֹדִי**". בפסוק המקביל ב חרוד אינה נזכרת, אך גרסת ספר שמואל עדיפה.

## הזיהוי
ייתכן מאד שהוא זהה לבית-חרודו המאוחר (נוסח אחר חדודו, חורדן, בית-חרודי); מקום זה נזכר במשנה (יומא ב, ח) במרחק 3 מילין מירושלים, ולשם נלקח השעיר המשתלח. הצעת הזיהוי העיקרית היא בחורבת אל-ח'ריד'אן, כ-5.5 ק"מ דרום-מזרחית לירושלים, חורבה המתנשאת מעל עיקול ו' נר ('נחל קדרון').

## המידע הארכאולוגי
אין נתונים ארכאולוגיים על האתר, אם כי הוא כלול במפה 106 (תלפיות) שנסקרה בשנות ה-80' של המאה ה-20. לעת עתה ניתן לקבל כאפשרות את שימור השם המוצע, ולהניח שחרוד הוא אתר מתקופת הברזל 2א\ב שנתגלה באזור ושהוצע בעבר לזהותו עם העיר המקראית נטופה, בשל קרבתה לאום טובא, ואשר אותו מזכיר מייטליס.

## הערות שוליים

קטגוריה:יישובי המקרא
יזרעאל (הר יהודה)

**יזרעאל** הייתה עיר בהר יהודה, מקום מוצאה של אחינועם היזרעאלית אשת דוד, אותה נשא כנראה לפני אביגיל הכרמלית. נזכרת בקבוצה 7 ברשימת ערי יהודה, שבספר המדבר הדרומי. השם יזרעאל מופיע גם ברשימות היחש של יהודה, עם בני חור בכור אפרתה ובקשר עם עיטם, ומקובל כי גם כאן הכתוב מכוון לאותה עיר. בדרך כלל סבורים כי המדובר במשפחה שישבה באזור בית-לחם\אפרתה (אולי בעיטם), בין שמוצאה מיזרעאל הדרומית ובין שהקשר ביניהן הוא אחר, או כלל אינו קיים. אולם בה במידה ייתכן כי היישוב יזרעאל עצמו הוא המתייחש על חור בכור אפרתה, ואם כך הריהו אחת השלוחות הדרומיות של מערכת משפחות צפונית זו. ההנחה כי אחינועם מגיעה מיזרעאל הצפונית נראית רחוקה.

## זיהוי
הצעת הזיהוי ליזרעאל בח' תרמה (אתר 1/38/320 בסקר ישראל) אינה באה בחשבון בגלל מיקומה המרוחק מיישובי קבוצה 7 ומספר המדבר, וגם הממצא אינו מתאים. באזור המתאים לזיהויה של יזרעאל ובהר-יהודה כולו לא מוכרת השתמרות השם. האתר היחיד באזור המתאים שאינו מזוהה ואשר מתחיל קיומו בתקופת הברזל 2א היא ח' אום א-לצפה (צפון), המצויה בלב התחום בו פועל דוד בתקופה בה נשא כמשוער את אחינועם: בין מעון וכרמל לבין זיף. לאור כל זה סביר מאד לזהות את יזרעאל בח' אום א-לצפה. 

## האתר והממצא הארכאולוגי
החורבה נסתרת בתוך ואדי אבו שבן, כמעט שאין להבחין בה מרחוק ובתקופה בה נסקרה ארכאולוגית (1984) אף לא הייתה כל דרך גישה אליה ברכב. במורד הוואדי מצויה באר נובעת (ביר אבו שבן) ולידה אתר בת של חרבת אום א-לצפה (ח' אבו שבן, 1/53/321, וראו גדור{2}). הלאה במורד הוואדי מצוי מקור מים נוסף: עין אל-עצפורה, מעין החרב כיום לחלוטין אך בעבר היה מהמזרחיים במעיינות ספר המדבר. ח' אום א-לצפה היא אתר 2/44/321{16-09} (לוח 51ו), נ"צ 1648.0940, גובה מוחלט 730 מ', גובה יחסי 0 מ', תצפית גרועה ביותר (כאמור האתר נסתר בוואדי), שטח מרבי כ-12 דונם. ראשית היישוב אולי בתקופת הברונזה הקדומה 1, ממנה נתגלה לעת עתה שבר שפה בודד. לפי ספלולים אופייניים שנתגלו באתר יש מקום לשער שאולי נתקיים בו בית קברות בתקופות הברונזה התיכונה והברונזה המאוחרת, מהסוג הנפוץ יחסית בהר יהודה, אך אין ודאות בדבר. היישוב חוזר ומתחדש בתקופות הברזל 2א (כ-8 דונם), 2ב (כ-10 דונם), 2ג (כ-12 דונם: שיא היישוב), 2ד (כ-11 דונם) ובתקופה הפרסית (כ-8 דונם). מהתקופות שאחר כך אין ממצא, עד אשר היישוב מתחדש בתקופה הביזנטית וממשיך בקיומו לאורך התקופות האיסלמיות (בערך 8-6 דונם ושמא פחות).

## הערות שוליים

קטגוריה:נחלת שבט יהודה
האליפות הלאומית של ארצות הברית בטניס 1947

**האליפות הלאומית של ארצות הברית בטניס 1947** הייתה תחרות טניס שנערכה על מגרשי הדשא. תחרויות זוגות נשים וזוגות גברים התקיימו במועדון הקריקט בפרברי בוסטון. הם החלו ב-18 באוגוסט והסתיימו ב-24 באוגוסט. תחרות הנשים, תחרות הגברים וזוגות מעורבים התקיימו במועדון הטניס וסט סייד שבניו יורק. הם החלו ב-6 בספטמבר והסתיימו ב-14 בספטמבר.

לואיז ברוף זכתה ב-3 תחרויות וג'ק קרמר ב-2 תחרויות.
## התחרות
### תחרות הגברים
ימין|ממוזער|180px|ג'ק קרמר, מנצח תחרות הגברים
לתחרות זו נרשמו 98 טניסאים שחולקו ל-8 בתים. 20 הטניסאים החזקים קיבלו דירוג (לטניסאים אמריקאים וטניסאים זרים בנפרד).

 

מנצח אליפות 1946 ג'ק קרמר מארצות הברית במשחק הגמר שיחק נגד פרנק פרקר האמריקאי וניצח ב-5 מערכות. באותה שנה הוא ניצח גם באליפות וימבלדון.

### תחרות הנשים
ימין|ממוזער|180px|לואיז ברוף, מנצחת תחרות הנשים
בתחרות הנשים השתתפו 64 טניסאיות שחולקו ל-4 בתים. 16 הטניסאיות החזקות קיבלו דירוג כדלקמן (טניסאים אמריקאים וזרים בנפרד):

מנצחת תחרות 1946 פאולין בץ מארצות הברית לא השתתפה. במשחק הגמר נפגשו טניסיאות אמריקאיות לואיז ברוף ומרגרט אוסבורן דופונט. לואיז ברוף ניצחה ב-2 מערכות.

### תחרות זוגות גברים
בתחרות השתתפו מספר זוגות.  במשחק הגמר מנצחי תחרויות 1940 ו-1941 ג'ק קרמר/טד שרודר שיחקו נגד זוג ביל טלברט (ארצות הברית)/ביל סידוול (אוסטרליה) וניצחו אותם ב-3 מערכות. לג'ק קרמק זה היה הניצחון הרביעי בתחרות זוגות גברים באליפות ארצות הברית הפתוחה.

### תחרות זוגות נשים
בתחרות השתתפו 20 זוגות. מספר זוגות חזקות זכו בדירוג:

במשחק הגמר מנצחות תחרויות 1943-1946 מרגרט אוסבורן דופונט/לואיז ברוף מארצות הברית שיחקו נגד זוג אמריקאי פטרישיה טוד/דוריס הארט וניצחו אותן ב-3 מערכות.

### תחרות זוגות מעורבים
בתחרות השתתפו 62 זוגות.  מספר זוגות חזקות זכו בדירוג:

# מרגרט אוסבורן דופונט/ביל טלברט (), מנצחי תחרות 1946, הודחו ברבע הגמר  
# '''לואיז ברו ()/ג'ון ברומיץ' (), ניצחו בתחרות 
# ננסי בולטון/קולין לונג (), הודחו ברבע הגמר  
# פטרישה טוד ()/ירוסלב דרובני (), הודחו בחצי הגמר   
# פנצ'ו סגורה/גסי מורן (), הפסידו במשחק הגמר 
# בטי הילטון/טוני מוטרם (), הודחו ברבע הגמר  
# ברברה קרייסי/ויק קרייסי (), הודחו ברבע הגמר 
# נל הופמן ()/טורסטן יוהנסון (), הודחו ברבע הגמר 

מנצחי תחרות 1946 מרגרט אוסבורן דופונט/ביל טלברט הודחו בחצי הגמר. במשחק הגמר זוג לואיז ברו (ארצות הברית)/ג'ון ברומיץ' (אוסטרליה) שיחקו נגד פנצ'ו סגורה (אורוגוואי/גסי מורן (ארצות הברית) וניצחו אותם ב-2 מערכות. ללואיז ברו זה היה הניצחון השני בתחרות זוגות מעורבים באליפות ארצות הברית הפתוחה.

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 82–84. .
* תחרות הגברים
* תחרות הנשים וזוגות מעורבים
* תחרות זוגות נשים

## הערות שוליים

1947
ארצות הברית
קטגוריה:1947 בארצות הברית
ג'ון קראמניקה

**ג'ון קראמניקה** (באנגלית: **Jon Caramanica**; נולד ב-12 באוקטובר 1975) הוא עיתונאי ומבקר מוזיקה אמריקאי הכותב בעיתון "ניו יורק טיימס". מרבית כתביו עוסקים במוזיקת פופ והיפ הופ.

## ביוגרפיה
קראמניקה נולד בברוקלין שבניו יורק. בשנת 1997 סיים את לימודיו באוניברסיטת הרווארד. הוא החל לעבוד ב-*[[רולינג סטון|Rolling Stone]]*, ולאחר מכן עזב ל-*[[XXL]]*. בשנת 2006 מונה לעורך בתחום המוזיקה במגזין *Vibe*, תפקיד אותו מילא עד 2008. ב-2010 החל לעבוד ב"ניו יורק טיימס". בנוסף, הוא הפיק הסכת משלו בשם *Popcast*. בשנת 2020 הכריז כי הוא עתיד לפרסם ספר על קניה וסט.

## קישורים חיצוניים

## הערות שוליים

קטגוריה:בוגרי אוניברסיטת הרווארד
קטגוריה:מבקרי מוזיקה אמריקאים
קטגוריה:אמריקאים שנולדו ב-1975
מרטין בנסון

**מרטין בנימין בנסון** (באנגלית: **Martin Benjamin Benson**; 10 באוגוסט 1918 – 28 בפברואר 2010) היה שחקן קולנוע, תיאטרון וטלוויזיה יהודי-אנגלי.

## ביוגרפיה
בנסון נולד בלונדון למשפחה יהודית. אביו היה בעל חנות מכולת ממוצא רוסי ואימו הייתה ממוצא פולני. לאחר המהפכה הרוסית עזבו הוריו את רוסיה. במהלך מלחמת העולם השנייה שירת ברגימנט הארטילריה המלכותי והוצב בקהיר.

בנסון זכור בזכות תפקידו כ"קראלהום" בהפקה המקורית של המחזה המלך ואני, תפקיד שגילם גם בגרסה הקולנועית של המחזה שזכתה בפרס אוסקר.

בנסון, שקריירת המשחק שלו מתפרשת על פני שישה עשורים, גילם בעיקר דמויות משנה או נבלים. הוא השתתף, בין היתר, בסרטים "מתחת לחוג הגדי", אייבנהו", "רופא בלב ים", "ים של חול", "אוסקר ויילד", "אקסודוס", קלאופטרה", "גולדפינגר", "שליחות סודית בליסבון", "האפיפיורית יוהנה", "אות משמיים", "המסר", "זאבי הים" ו"האפר של אנג'לה". כמו כן, הופיע בסדרות טלוויזיה רבות.

בנסון נפטר בשנתו בגיל 91.

## קישורים חיצוניים

## הערות שוליים

קטגוריה:שחקני קולנוע וטלוויזיה יהודים בריטים
קטגוריה:שחקני תיאטרון יהודים בריטים
קטגוריה:שחקנים בסרטי ג'יימס בונד
קטגוריה:בריטים שנולדו ב-1918
קטגוריה:בריטים שנפטרו ב-2010
שאדי אל-וויסי

**שאדי מוחמד אל-וויסי** (בערבית: **شادي محمد الويسي**; נולד ב-1985) הוא פוליטיקאי סורי ואיש דת מוסלמי-סוני, המכהן כשר המשפטים בממשלת המעבר הסורית. קודם לכן הוא היה שר המשפטים בממשלת ההצלה הסורית של היאת תחרית א-שאם באידליב.

## ביוגרפיה
אל וויסי נולד במחוז חאלב בסוריה בשנת 1985.

הוא בעל השכלה דתית איסלאמית, ושימש בעבר כאימאם ומורה. בנוסף, פורסם כי החל לימודים לתואר מוסמך בלימודי משפט איסלאמי.

במהלך מלחמת האזרחים בסוריה הוא היה חלק מארגון ג'בהת א-נוסרה, ועבר ממנו מאוחר יותר להייאת תחריר א-שאם.

הוא מילא תפקידים שיפוטיים שונים בשטחים שהיו בשליטת המורדים הסורים. ומאוחר יותר, בממשלת ההצלה הסורית במחוז אידליב.

עם נפילת משטר אסד והקמת ממשלת המעבר הסורית מונה לתפקיד שר המשפטים על ידי אחמד א-שרע.

סמוך לכניסתו לתפקיד, פורסמו סרטונים המתעדים אותו נוכח בהוצאות להורג ואף מכריז על פסק דין המוות של נשים שהורשעו ב"ניאוף".

מוקדם יותר, אמר אל-וויסי בראיון לתקשורת כי "רוב הסורים תומכים בהחלת חוקי השריעה בסוריה".

## הערות שוליים

קטגוריה:פוליטיקאים סורים
קטגוריה:שרי ממשלת סוריה
קטגוריה:טרוריסטים סורים
קטגוריה:סורים שנולדו ב-1985
טבח מסגד פלסטין

**טבח מסגד פלסטין** הוא עימותים בין כוחות הביטחון של הרשות הפלסטינית עם מפגינים מתנועת חמאס לאחר תפילת יום השישי ב-18 בנובמבר 1994 ליד המסגד פלסטין במרכז העיר עזה, שהובילו להרג 11 מפגינים ופציעתם של כ־120 אחרים. האירוע התרחש חצי שנה אחרי החתימה על הסכם קהיר וארבעה חודשים לאחר הגעתו של יאסר ערפאת לשטחים שקיבל לשליטה בעקבות ההסכם.

## התרחשות האירועים
תנועת חמאס קראה לתומכיה לצאת בצעדה מאסיבית לאחר תפילת יום השישי, 18 בנובמבר 1994, מהמסגד הפלסטין במערב העיר עזה, כתמיכה בתנועת הג'יהאד האיסלאמי, שאחד מחבריה ביצע פיגוע התאבדות בצומת נצרים ב-11 בנובמבר בטענה לנקמה על חיסול מנהיג האני עאבד.

הפגנה זו הפכה לאלימה מול מנגנוני הביטחון של הרשות הפלסטינית שהיו פרוסים בכבדות במקום, כאשר המפגינים יידו לעברם אבנים, והם הגיבו בירי כדורים חיים לעבר המפגינים, מה שהוביל למותם של יותר מעשרה ולפציעתם של עשרות, במיוחד בסביבת בית החולים שיפא בעזה, שאליו זרמו רוב הפצועים. הנרטיבים של תנועת חמאס והרשות הפלסטינית סותרים זה את זה לגבי מה שגרם להתפרצות העימותים, בעוד מהנרטיב של תנועת חמאס עולה כי העימותים פרצו עקב התגרות המשטרה הפלסטינית ואנשי ביטחון במפגינים וניסיונם לתפוס את רמקולים מהמכונית ורק בעקבות זאת מתוך הצעדה השלווה, המפגינים יידו אבנים על כוחות הביטחון של הרשות, ובתגובה מפקדה ע'זי אל ג'באלי הורה להתחיל בירי כדורים חיים, כוחות הביטחון מסרו כי היה להם מידע מוקדם על כוונת חמאס לקיים הפגנות אלימות, והאשימו את אנשי חמאס בהתחלת ירי.

לפי דיווח של הלוס אנג'לס טיממס, נהרגו באירוע 11 מפגינים ונפצעו כ־120. בנוסף, נהרג קצין במשטרת הרשות. משה יעלון כותב באוטוביוגרפיה שלו כי נהרגו בטבח 12 או 13 מפגינים.

המפגינים שרפו את התיאטרון היחיד בעיר עזה, ושרפו עמדה ישראלית בקרבת צומת נצרים.

## הערות שוליים

קטגוריה:הרשות הפלסטינית: צבא וביטחון
קטגוריה:חמאס
קטגוריה:פת"ח
קטגוריה:עזה: היסטוריה
קטגוריה:1994
אליס וספארקל

**אליס וספארקל** (באנגלית: **Alice and Sparkle**) הוא ספר ילדים משנת 2022 מאת עמאר רשי אשר בולט בהיותו אחד הספרים הראשונים שהתפרסמו בהם הבינה המלאכותית הייתה אלמנט מרכזי בעלילת הספר והן ככלי ליצירת הספר. רשי יצר את הספר באמצעות תוכנות הבינה המלאכותית ChatGPT ו-Midjourney במהלך סוף שבוע אחד בלבד. הספר עורר מחלוקת בקרב אמנים וכותבים רבים בכל הנוגע לזכויות היוצרים של הספר ולאיכות האיורים והטקסטים שנוצרו באמצעות תוכנות הבינה המלאכותית.

## עלילה
העלילה מתמקדת בילדה הצעירה והסקרנית אליס אשר נחושה ליצור רובוט משלה, ומצליחה ליצור בהמשך את ספארקל אשר מבוסס על טכנולוגיית בינה מלאכותית ובעל יכולות למידה מתקדמות. הסיפור מתמקד במערכת היחסים בין אליס וספארקל ובדילמות האתיות והאתגרים הטכנולוגיים השונים עימם הם מתמודדים אשר כרוכים בשימוש בבינה מלאכותית.

## רקע
הרעיון לספר נהגה על ידי עמאר רשי לאחר שהוא קרא ספר ילדים לבת של חבר. לא היה לו שום ניסיון בכתיבה יצירתית או באיור, ובשל כך הוא בחר להשתמש במקום זאת בצ'אטבוט ChatGPT על מנת לכתוב את הטקסטים של הספר וב-Midjourney על מנת ליצור את כל האיורים של הספר. ב-4 בדצמבר 2022, 72 שעות לאחר שהגה לראשונה את הרעיון לספר, הוא פרסם לראשונה את הספר בחנות הספרים הדיגיטלית של אמזון, ויום למחרת הוא החל לפרסם גרסה של הספר בכריכה רכה.

## מבנה
הספר מכיל 24 עמודים, וכמחציתם מכילים איורים שנוצרו באמצעות Midjourney. הטקסטים עצמם נוצר כולם על ידי ChatGPT. הן העיצוב של אליס והן העיצוב של ספארקל משתנים באופן מהותי באיורים השונים בספר. לטענת רשי הוא לא הצליח לגרום ל-Midjourney ליצור איורים מרובים בהם לדמויות יש את אותו העיצוב.ממוזער|איור מתוך הספר
## תגובות
ב-9 בדצמבר 2022 רשי שיתוף את החוויה של היצירה ופרסום הספר בטוויטר ואותו השרשור הפך במהרה לוויראלי. בעוד שחלק מהמשתמשים שהגיבו בשרשור הביעו הערכה על גישתו החדשנית, רבים מהמגיבים הביעו דאגה מכך מהאתיקה של יצירת איורים לספרים באמצעות תוכנות בינה מלאכותית. סופרים ומאיירים רבים מתחו ביקורת הן על תהליך היצירה של הספר והן על המוצר עצמו, וטענו שאם תוכנות בינה מלאכותית כמו Midjourney נוצרו על בסיס יצירות קיימות שנוצרו לאורך השנים על ידי בני אדם רבים, ולכן האמנים המקוריים צריכים לקבל פיצוי כספי על יצירות נגזרות כמו האיורים של ספר הילדים אליס וספארקל. בהמשך רשי קיבל אף איומי מוות על פרסום הספר.

בינואר 2023 הספר הוסר באופן זמני מאמזון בשל כמות גבוהה במיוחד של משתמשים שנתנו לספר דירוג של חמשה כוכבים או כוכב אחד.

## ראו גם
* אומנות בינה מלאכותית

## קישורים חיצוניים

## הערות שוליים

קטגוריה:מחלוקות בספרות
קטגוריה:ספרי 2022
קטגוריה:ספרי ילדים ונוער
רעידת האדמה בטיבט (2025)

**רעידת האדמה בטיבט (2025)** היא רעידת אדמה שהתרחשה ב-7 בינואר 2025, בשעה 09:05 שעון סין (UTC+8), בעוצמה גבוהה בנפת , שב. רעידת אדמה הורגשה גם בטיבט ודרום-מערב סין. הרעידה גרמה למותם של לפחות 126 בני אדם ולפציעתם של 188.

בנפאל נפצעו 13 בני אדם, ובצפון הודו נגרם נזק קל. רעידת האדמה נגרמה על ידי העתק נורמלי והתרחשה בעומק של 10 ק"מ בקרום היבשתי.

## רעידת האדמה
[שמאל|ממוזער| [ShakeMap הממחיש את תנועת הקרקע סביב המוקד]]
המכון הגאולוגי של ארצות הברית דיווח כי רעידת האדמה נמדדה בעוצמה של 7.1 בסולם מגניטודה לפי מומנט (Mw), בעוד שמרכז רעידת האדמה בסין דיווח על עוצמה של 6.8 בסולם גלי שטח (Ms). הרעש התרחש בעומק של 10 ק"מ, מה שמעיד כי הרעידה התרחשה בתוך הקרום היבשתי שיוצר את הרמה הטיבטית. זה נגרם על ידי העתק נורמלי עם רכיב מינורי של הסטה אופקית. פתרונות של מודל לחישוב אופן בתנועה בשבר  מצביעים על כך שהשבירה התרחשה על גבי מישור העתק בכיוון צפון–דרום עם נטייה מתונה למזרח או למערב. מוקד רעידת האדמה היה בעיירה Tsogo במחוז טינגרי, אזור בגובה ממוצע של 4,500 מטר. 

מודל של המכון הגאולוגי של ארצות הברית הציע פתרון שלפיו השבירה התרחשה לאורך מישור העתק בכיוון צפון-צפון-מזרח עם נטייה מערבה-צפון-מערבה. הסטה התרחשה לאורך כ-80 ק"מ בכיוון ההעתק ולעומק של עד 20 ק"מ. ההסטה המרבית שנמדדה במודל הייתה 1.6 מטרים.

רעידת האדמה הורגשה בקטמנדו שבנפאל, 400 ק"מ מהמוקד, ובאזורים נוספים בהר האוורסט ובבהוטן. השפעות הרעידה הגיעו גם לצפון הודו. רעידות הורגשו גם בדאקה, בנגלדש ובחלקים אחרים של המדינה. לאחר הרעש המרכזי, התרחשו לפחות 515 רעידות עוקבות.

## פגיעה
ברעידת האדמה נהרגו בסין לפחות 126 בני אדם ונפצעו 188. כ-3,600 בתים בטיבט נהרסו. ב-8 בינואר כוחות ההצלה דיווחו כי מספר לא ידוע של אנשים נותרו נעדרים, אך גורמים רשמיים בסין לא סיפקו נתונים רשמיים על כך. הרוגים נרשמו במחוזות טינגרי, להטסה וסאג'יה. יותר מ-1,000 בתים קרסו במחוז טינגרי, וחמישה קטעים של כבישים לאומיים ומחוזיים נפגעו ממפולות, קריסות ושקיעה. כל 40 הבתים בכפר גורונג ניזוקו, כשחצי מהם ניזוקו באורח קשה. יותר מ-170 תחנות צ'יינה ניידות הושבתו בעקבות רעידת האדמה, כאשר שירותי הסלולר חזרו לפעולה תשע שעות לאחר הרעידה.

בנפאל 13 בני אדם נפצעו, בהם 11 בבארה, אחד בקברפלנצ'וק ואחד בקטמנדו. שני בתים נהרסו, ו-12 מבנים נוספים יזוקו, בהם תחנת משטרה. במחוז סמסטיפור בביהר שבהודו מספר בתים ניזוקו קלות.

## תגובות
שמאל|ממוזער| כבאים ומחלצים באתר החילוץ של רעידת אדמה בשיגאצה
בעקבות רעידת האדמה, כ-14,000 אנשי חילוץ, 340 עובדים רפואיים, 75 כלי רכב, ארבעה כלבי חיפוש ו-7,030 סטים של ציוד נשלחו למוקד. המינהל המטאורולוגי של סין הוציא התרעת חירום בדרגה 3 לאזור בעקבות רעידת האדמה. כדי למנוע נפגעים נוספים מרעידות משנה פוטנציאליות, פונו התושבים. פקידים מקומיים הקצו משאבים ממחלקות התחבורה, המים והמנהל כדי לסייע במאמצי ההצלה. 国务院抗震救灾指挥部 והמשרד לניהול חירום, בשיתוף עם מינהל המזון והעתודות האסטרטגיות הלאומיות, חילקו 22,000 יחידות של ציוד סיוע, כולל אוהלים, מעילים, שמיכות ומיטות מתקפלות, וכן חומרי סיוע מיוחדים לאזורים גבוהים וקרים. גם חיל האוויר הלאומי השתתף במאמצי החילוץ ושלח רחפנים לאזור. נפרסו מטענים אוויריים, שירותי רפואה, כוחות קרקע ומסוקים של חיל האוויר של פיקוד התיאטרון המערבי על מנת לסייע במאמצי ההצלה.

## קישורים חיצוניים

## ביאורים

## הערות שוליים

קטגוריה:נפאל: רעידות אדמה
קטגוריה:סין: רעידות אדמה
טיבט
קטגוריה:2025 ברפובליקה העממית של סין
צפטריאקסון

**צפטריאקסון** (באנגלית **Ceftriaxone**) היא אנטיביוטיקה המיועדת לטיפול בזיהום חיידקי. היא משתייכת לקבוצת הצפלוספורינים, דור שלישי,  וכוללת טווח פעולה רחב, כולל חיידקים גרם חיובי וגרם שלילי. בשל זמינות ביולוגית אפסית, התרופה ניתנת בהזרקה או תוך ורידי.

## שימושים רפואיים
צפטריאקסון משמשת לטיפול בזיהום חיידקי, למשל מנינגיטיס חיידקי, דלקת ריאות חייקית, דלקת חיידקית בדרכי השתן, זיהומים במערכת הנשימה התחתונה, זיהומים בבטן ובמערכת העיכול, דלקת אוזן תיכונה חיידקית (אוטיטיס מדיה), ספטיסמיה, ועוד. התרופה יעילה במיוחד במקרים של חיידקים עמידים לאנטיביוטיקות אחרות.

## תופעות לוואי
תופעות הלוואי הנפוצות כוללות חום, שלשולים, הקאה, כאב ראש, דלקת מקומית בעור באזור ההזרקה.   תופעות לוואי חמורות אינן נפוצות וכוללות פגיעה בתפקודי כבד או כליה, אלרגיה, ונפיחוּת בנקודת ההזרקה.

## התוויות נגד
אין להשתמש בצפטריאקסון במטופלים עם אלרגיה לצפלוספורין או פניצילין. יש לנקוט זהירות בשימוש במטופלים עם מחלות כבד ומחלות כליה, וכן במטופלים עם היסטוריה של תגובות אלרגיות חמורות לאנטיביוטיקה.

## פרמקולוגיה
### פרמקודינמיקה
פועלת על ידי חסימת סינתזת דופן תא החיידק, דבר הגורם להרס של החיידק. 

### פרמקוקינטיקה
הזמינות הביולוגית של צפטריאקסון במתן פומי מזערית (1%>), ולכן היא לא ניתנן במתן פומי. התרופה נספגת היטב במערכת הדם לאחר הזרקה תוך ורידית או תוך שרירית. התרופה מתפזרת היטב לאזורים שונים בגוף, כולל מוח, כבד, ריאות, שתן, ועוד.  זמן מחצית החיים שלה 6–9 שעות, והתרופה מופרשת בעיקר דרך השתן..

## אינטראקציות בין תרופתיות
צפטריאקסון עשויה לפגוע בפעילות של תרופות אחרות, במיוחד בנוגדי קרישה כמו וארפרין והפארין.

## בטיחות במהלך הריון והנקה
צפטריאקסון נחשבת בטוחה לשימוש במהלך הריון (בקטגוריה B). כלומר, לא נמצאו תוצאות שליליות על האם והעובר במחקר. עם זאת, יש להשתמש בה בזהירות ובפיקוח רפואי. במהלך ההנקה, התרופה עוברה לחלב בשיעור נמוך ואינה מסוכנת בדרך כלל.

## קישורים חיצוניים

* צפטריאקסון באתר Infomed - מידע על התרופה, תופעות לוואי, התוויות ועוד.
* צפטריאקסון באתר Doctors - מידע על התרופה, שימושים רפואיים ותופעות לוואי.
* צפטריאקסון באתר DrugBank - מידע כימי, מנגנון פעולה ואינטראקציות תרופתיות.
* צפטריאקסון באתר PubMed - מחקרים ומאמרים מדעיים על צפטריאקסון.
* מידע מה-FDA על צפטריאקסון

## הערות שוליים

קטגוריה:צפלוספורינים
קטגוריה:תרופות לפי א'-ב'
קטגוריה:רשימת התרופות החיוניות של ארגון הבריאות העולמי
טיקרצילין

**טיקרצילין** (באנגלית: **Ticarcillin**) היא תרופה אנטיביוטית לטיפול בזיהום חיידקי, גרם שלילי וגרם חיובי. היא משתייכת לקבוצת הפניצילינים רחבי טווח.

לרוב, טיקרצילין לא ניתנת בפני עצמה, והיא משולבת עם מעכב בטא לקטמאז, חומצה קלוולנית, לטיפול בזיהום חיידקי עמידים.

## שימוש רפואי
טיקרצילין משמשת לטיפול בזיהומים חיידקיים שונים, ביניהם:
* דלקות בדרכי הנשימה
* דלקת ריאות
* דלקת בדרכי השתן
* זיהומים במערכת העיכול
* זיהומים עוריים ורקמת רכות

## תופעות לוואי
תופעות הלוואי של טיקרצילין הן נדירות, ועלולות לכלול תסמינים במערכת העיכול כמו בחילה, הקאה, כאב בטן ושלשול. השלשול עלול להתרחש במהלך הטיפול או מספר שבועות לאחר סיומו. תופעות לוואי עלולות לכלול תגובות אלרגיות באזור ההזרקה המלוות בכאב, נפיחוּת, אדמומיות, פריחה בעור, גרד ואנפילקסיס. פגיעה בתפקוד הכלייתי, פגיעה בתפקודי כבד (עלייה באנזימי כבד, צהבת), ותגובות נוירולוגיות - בעיקר במינונים גבוהים.

## התוויות נגד
יש להימנע משימוש בטיקרצילין במקרה של:
* רגישות יתר לפניצילין או לתרופות דומות.
* בעיות תפקוד כלייתי קשות.
* רמות חומציות נמוכה בדם (Acidosis).

## פרמקולוגיה של התרופה
### פרמקודינמיקה
טיקרצילין פועלת על ידי חסימת סינתזת דופן התא של החיידק, פעולה שהורגת את החיידק, ומונעת את שכפולו.

### פרמקוקינטיקה
טיקרצילין אינה נספגת טוב דרך הפה, ולכן ניתנת דרך הווריד או לתוך השריר.

## תגובות בין תרופתיות
טיקרצילין עשויה ליצור אינטראקציות עם תרופות אחרות:
* תרופות המפחיתות את תפקוד הכלייתי עשויות להגדיל את רמות טיקרצילין בדם.

## התרופה במחקר
נישנם מחקרים שמסתכלים על שיפור השפעת טיקרצילין בטיפול בזיהומים חיידקיים עמידים, כמו זיהומים בתנאים חוסרי טיפול טרום-קליני.

## בטיחות במהלך הריון והנקה
התרופה מסווגת כקטגוריית סיכון B בהיריון, כלומר אין נתונים על נזק לאם ולעובר.
התרופה אינה גורם סיכון משמעותי לתינוק בזמן הנקה, ונחשבת יחסית בטוחה לשימוש בהנקה.

## לקריאה נוספת
* Davis, R. (2011). Antibiotics: A Clinical Overview. New York: McGraw-Hill.
* Chantal, G., & Edwards, J. (2019). Penicillins and Beta-Lactams: Pharmacology and Therapeutics. Journal of Antimicrobial Therapy.

## קישורים חיצוניים

* פרטי התרופה באתר Drugs.com
* [פרטי התרופה ב-Mayo Clinic] (https://www.mayoclinic.org/drugs-supplements/ticarcillin-and-clavulanate-intravenous-route/description/drg-20072687)

## הערות שוליים

קטגוריה:תרופות לפי א'-ב'
קטגוריה:אנטיביוטיקה
שדה טורי החזקות הפורמליים

במתמטיקה, **שדה טורי החזקות הפורמליים** (נקרא גם **השדה של טורי לורן**) מעל שדה F הוא אוסף טורי החזקות הפורמליים מהצורה \sum _{i=-N}^{\infty}{a_i x^i} , עבור n כלשהו, כאשר המקדמים a_i שייכים ל-F. את שדה טורי החזקות הפורמליים מסמנים ב-F(\!(x)\!). הוא מכיל את כל הפולינומים, ואף את שדה הפונקציות הרציונליות F(x). שדה טורי החזקות הפורמליים מאפשר לחקור טורי חזקות שמופיעים באנליזה, או כאלו שמופיעים בקומבינטוריקה, בכלים אלגבריים.

על שדה טורי החזקות הפורמליים מוגדרת הערכה, \nu(f) = \min\{i | a_i\neq 0\} (כאשר f טור מהצורה לעיל). זוהי הערכה בדידה \nu {:} F(\!(f)\!) \rightarrow \mathbb{Z}, והשדה שלם ביחס אליה. חוג השלמים של ההערכה הוא **חוג טורי טיילור** Fx הכולל את הסכומים הפורמליים לעיל עם N\geq 0. אידיאל ההערכה, שהוא האידיאל המקסימלי היחיד, כולל את הסכומים הפורמליים עם N>0. לכן **שדה השאריות** הוא F.

## משפטי מבנה
כאמור, F(\!(x)\!) שלם ביחס להערכה הבדידה הטבעית שלו. **משפט המבנה** עבור שדות שלמים עם הערכה בדידה קובע שכל שדה עם הערכה בדידה, שהוא שלם ביחס אליה, וכך שהמאפיין של שדה השאריות שווה למאפיין של השדה עצמו, הוא שדה טורי חזקות פורמליים מעל תת-שדה F. 

אם u בעל הערכה 1, אז אפשר להציב את u במקום x בכל טור חזקות. באופן הזה, u מגדיר אוטומורפיזם f(x) \mapsto f(u). ב-1944 הוכיח Schilling שאוטומורפיזמים אלו מהווים את חבורת גלואה של F(\!(x)\!)/F במלואה.

התורה מסדר ראשון של שדות טורי החזקות הפורמליים במאפיין אפס, ידועה מאז שנות ה-60 (Ax-Kochen, Ershov). על התורה במאפיין p אין יודעים אפילו אם היא בת-חישוב (decidable). 

## קישורים חיצוניים
* 

קטגוריה:תורת השדות
הארי שוורץ

**הנרי הרמן שוורץ** (באנגלית: **Henry Herman Schwartz**; 18 במאי 1869 – 24 באפריל 1955), המכונה **הארי** או **ה. ה. שוורץ**, היה פוליטיקאי אמריקאי שכיהן כחבר הסנאט של ארצות הברית מטעם מדינת ויומינג בין השנים 1937–1943. שוורץ, חבר המפלגה הדמוקרטית, כיהן טרם היבחרו לסנאט כחבר הסנאט של ויומינג.

## ביוגרפיה
### ראשית חייו והשכלה
שוורץ נולד ב-18 במאי 1869 בחווה ליד פורט ריקאברי, אוהיו, והתחנך בבתי הספר הציבוריים של מחוז מרסר וסינסינטי. שוורץ עבד בעסקי העיתונים בפורט ריקאברי מ-1892 עד 1894 ובסו פולס, דקוטה הדרומית, מ-1894 עד 1896. הוא למד משפטים, התקבל ללשכת עורכי הדין ב-1895, והחל לעסוק במקצוע בסו פולס.

### קריירה פוליטית
ממוזער|הארי שוורץ עם מפת ויומינג
הקריירה הפוליטית של שוורץ החלה בבית הנבחרים של דקוטה הדרומית, שם כיהן בין השנים 1897 ל-1899, שם הוא נבחר על כרטיס משולב. הוא שימש כראש חטיבת השטח של משרד הקרקעות הכללי של ארצות הברית בספוקיין, וושינגטון ובהלנה, מונטנה, מ-1897 עד 1907. שוורץ היה עוזר מיוחד של התובע הכללי ב-1907; וראש שירות השטח, משרד הקרקעות הכללי בוושינגטון הבירה, מ-1907 עד 1910.

ב-1915 עבר שוורץ לקספר עם אשתו אליזה בואי מתיוס. הוא כיהן כנשיא מועצת החינוך של קספר ומועצת בית הספר התיכון של מחוז נטרונה מ-1928 עד 1934. שוורץ נכשל בניסיונו להיבחר לסנאט של ארצות הברית בשנת 1930, וכיהן כחבר הסנאט של ויומינג בין השנים 1933 ל-1935.

### הסנאט של ארצות הברית
שוורץ נבחר לייצג את ויומינג בסנאט של ארצות הברית מטעם המפלגה הדמוקרטית בשנת 1936, וכיהן מ-3 בינואר 1937 עד 3 בינואר 1943. בשנת 1942 התמודד לכהונה שנייה, אך הפסיד בבחירות לאדוארד רוברטסון.

במהלך כהונתו כסנאטור מילא שוורץ תפקיד מפתח בפתיחת הדלת לטייסים צבאיים ממוצא אפרו-אמריקאי במלחמת העולם השנייה. בשנת 1939, הוקצו כספי ציבור להרחבה של הכשרת הטייסים, ושוורץ הצליח להוסיף תיקון שדרש להעמיד ציוד תעופה לבתי ספר לצורך הכשרת טייסים אפרו-אמריקאים. כאשר מחלקת המלחמה וחיל האוויר של צבא ארצות הברית לא מימשו תיקון זה, ערך שוורץ ביקורים אצל הגנרל הנרי ארנולד ואחריםבדרישה להכשיר את אותם טייסים אפרו-אמריקאיים.

במהלך כהונתו היה שוורץ יו"ר הוועדה לפנסיות (הקונגרס השבעים ושבעה). הוא מונה על ידי הנשיא פרנקלין דלאנו רוזוולט לכהן במועצה הלאומית לגישור, וכיהן בה בין השנים 1943–1947.

### בערוב ימיו
בתום הקריירה הפוליטית שלו חידש שוורץ את עיסוקו בעריכת דין בקספר שבוויומינג, עד שנפטר שם ב-24 באפריל 1955. הוא נטמן בבית הקברות היילנד.

## קישורים חיצוניים

* 
* 

## הערות שוליים

קטגוריה:אמריקאים ילידי אוהיו
קטגוריה:אמריקאים ממוצא גרמני
קטגוריה:חברי בית המחוקקים של ויומינג
קטגוריה:חברי הסנאט של ארצות הברית מוויומינג
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1869
קטגוריה:אמריקאים שנפטרו ב-1955
פטריק ג'וזף סאליבן

**פטריק ג'וזף סאליבן** (באנגלית: **Patrick Joseph Sullivan**; 17 במרץ 1864 – 8 באפריל 1935) היה פוליטיקאי אמריקאי. הוא היה ראש עיריית קספר, ויומינג, מ-1897 עד 1898 והיה חבר רפובליקני בסנאט של ארצות הברית מוויומינג מ-1929 עד 1930.

## ביוגרפיה
סאליבן נולד בחווה ב-17 במרץ 1864 בקילקרוהיין, מערבית לבאנטרי, מחוז קורק, אירלנד. הוא היגר לארצות הברית בשנת 1888, נחת בעיר ניו יורק ועבר לטריטוריית ויומינג שם גידל כבשים ברולינס. הוא עבר לקספר ב-1892, והתעניין בבנקאות, בהפקת נפט ובמפעלים שונים אחרים.

הוא היה חבר בבית הנבחרים של ויומינג מ-1894 עד 1896, ומ-1898 עד 1900. הוא כיהן כראש העיר קספר מ-1897 עד 1899. בשנים 1912 ו-1916 כיהן כציר לוועידה הלאומית הרפובליקנית מטעם ויומינג. הוא היה חבר בוועדה הלאומית הרפובליקנית מוויומינג ב-1924.

ב-5 בדצמבר 1929, הוא מונה למלא את מקומו של פרנסיס וורן בסנאט של ארצות הברית, לאחר שזה נפטר במהלך כהונתו. הוא כיהן בסנאט האמריקאי עד 30 בנובמבר 1930, כאשר רוברט ד. קארי החליף אותו. הוא לא הועמד לבחירות למילוי התפקיד הפנוי.

סאליבן מת ב-8 באפריל 1935 בסנטה ברברה, קליפורניה, ונקבר בבית הקברות היילנד בקספר, ויומינג.

## קישורים חיצוניים

* 
* 

## הערות שוליים

קטגוריה:מהגרים מאירלנד לארצות הברית
קטגוריה:ראשי עיריות בוויומינג
קטגוריה:חברי הסנאט של ארצות הברית מוויומינג
קטגוריה:סנאטורים חברי המפלגה הרפובליקנית
קטגוריה:חברי הסנאט של ארצות הברית שמונו לתפקידם
קטגוריה:אמריקאים שנולדו ב-1864
קטגוריה:אמריקאים שנפטרו ב-1935
קווין האסט

**קווין האסט** (באנגלית: **Kevin Hassett**; נולד ב-20 באפריל 1962) הוא כלכלן אמריקאי המשמש כעוזר הנשיא למדיניות כלכלית וראש המועצה הלאומית לכלכלה של ארצות הברית. בעבר שימש כיושב-ראש מועצת היועצים הכלכליים של ארצות הברית בשנים 2017–2019. שימש גם כיועץ בכיר בבית הלבן, ובין השאר היה מעורב בקבלת החלטות כלכליות במהלך מגפת הקורונה.

## ביוגרפיה
האסט נולד ב־1962 בניו ג'רזי, הוא החל החל את לימודיו האקדמיים באוניברסיטת סיינט ג'ונס (St. John's University) בניו יורק, שם הוא סיים את לימודיו לתואר ראשון בכלכלה. לאחר שסיים את לימודיו, האסט המשיך ללימודים מתקדמים באוניברסיטת פנסילבניה, שם הוא השלים תואר דוקטור (Ph.D.) בכלכלה. במהלך לימודיו בפנסילבניה, עבודת הדוקטורט שלו עסקה בנושאים של יעילות כלכלית והשפעת המדיניות הפיסקלית על הכלכלה. האסט מתמחה בכלכלה ציבורית, במיסים וברגולציה. מחקריו התייחסו לנושאים של השפעת שינויים במדיניות המיסים על הצמיחה הכלכלית, תוצאות חקיקה כלכלית, ושיקולים כלכליים בקביעת מדיניות.

האסט נשוי ואב לשניים.

## קריירה
לאחר סיום לימודיו, האסט עבד כמרצה בתחום הכלכלה. הוא שימש גם כיועץ כלכלי במגוון גופים ועמדות אקדמיות, במשך שנים רבות היה חוקר בבית הספר לכלכלה של אוניברסיטת שיקגו.

האסט שימש כיועץ כלכלי בכיר במספר קמפיינים לנשיאות של מועמדים רפובליקנים. בין היתר, הוא שימש כיועץ כלכלי ראשי בקמפיין של ג'ון מקיין במהלך הבחירות המקדימות של 2000, וייעץ גם לקמפיינים של ג'ורג' ווקר בוש בבחירות 2004, ג'ון מקיין בבחירות לנשיאות 2008 ומיט רומני בבחירות לנשיאות 2012.

### ממשל טראמפ (2017–2020)
ב-2017, עם היבחרו של דונלד טראמפ לנשיאות מונה האסט מונה ליושב-ראש מועצת היועצים הכלכליים של ארצות הברית. ב-2019 סיים את תפקידו.

ב-2020 מונה ליועץ כלכלי בכיר לנשיא טראמפ, במטרה להנחות ולהשפיע על המדיניות הכלכלית במהלך מגפת הקורונה. במהלך תקופה זו, הוא סייע בהכוונת החלטות כלכליות המבוססות על נתונים, כולל תוכניות סיוע כלכלי ואסטרטגיות להתמודד עם ההשלכות הכלכליות של המגפה. בנוסף, האסט היה מעורב בהכנת תוכניות לסיוע לעסקים ולפרטים שנפגעו מהמשבר הכלכלי שיצרה המגפה.

### במגזר הפרטי
לאחר הפסדו של דונלד טראמפ בבחירות לנשיאות ב-2020, האסט פנה למגזר הפרטי והחל לשמש כסגן נשיא קבוצת לינדזי, בנוסף משמש כ-עמית מכובד אורח במכון הובר, תורם כלכלי ב-CNN, ויועץ בכיר ל-Capital Matters, האתר הכלכלי של National Review. האסט שימש כלכלן בכיר במועצת הנגידים של מערכת הפדרל ריזרב וכפרופסור חבר לכלכלה ומימון בבית הספר למנהל עסקים של אוניברסיטת קולומביה, כמו גם פרופסור אורח בבית הספר למשפטים של אוניברסיטת ניו יורק.

### ממשל טראמפ השני (2025)
בדצמבר 2024, הודיע הנשיא הנבחר דונלד טראמפ על מינויו של האסט לתפקיד ראש המועצה הלאומית לכלכלה של ארצות הברית.
## קישורים חיצוניים

## הערות שוליים

קטגוריה:נשיאות דונלד טראמפ השנייה: אישים
קטגוריה:נשיאות דונלד טראמפ הראשונה: אישים
קטגוריה:כלכלנים אמריקאים
קטגוריה:אמריקאים שנולדו ב-1962
וספרזאורוס

**וספרזאורוס** (שם מדעי: *Vespersaurus*; מילולית: "לטאה מערבית") הוא סוג של דינוזאור תרופוד קטן שחי באמריקה הדרומית של סוף הקרטיקון לפני 90 מיליון שנה מזמננו.

## מאפיינים
המאובנים של דינוזאור זה התגלו בתצורות בוטוקאטו  שבברזיל. הסוג תואר למדע בשנת 2019 ונכלל בו מין יחיד – ***Vespersaurus paranaensis***. את שמו המדעי קיבל בידי החוקרים לנגר וצוותו ופירושו: "vesper" – מערבי ו-"sauros" – לטאה/זוחל. הוא קיבל את שמו עקב גילוי ממצאיו בסמוך לעיירה "Cruzeiro do Oeste" ממדינת פרנה שפירוש שמה: "הצלב המערבי". שם המין מתייחס למדינת פרנה, בה התגלה. הממצאים של דינוזאור זה התגלו באזורים רבים בברזיל בין 2011 ל-2015 אך הממצאים העיקריים כוללים עצמות של כפות רגליים ששרידים דומים להם התגלו כבר בשנות ה-70.

לפי ממצאי כפות הרגליים הוא היה תרופוד מהיר שהשתייך למשפחת הנואזאוריים שהיה דומה לנואזאורוס ולמסיאקזאורוס ממדגסקר. לפי ההערכות הוא הגיע לאורך של 1–1.5 מטר ולמשקל מוערך של 11.28 ק"ג, דומה מאוד לדינוזאורים אורניתופודים מתקופתו כמו הגספאריניזאורה.

ישנם גם מספר איכנוטקסונים  של שרידי טביעות המשוערים ששייכים לדינוזאור זה, ביניהם של הסוג *Brasilichnium* (המשוייך כיום לדמוי-יונק קדום) והסוג *Farlowichnus*.

## הערות שוליים

## קישורים חיצוניים

קטגוריה:בעלי חיים שתוארו ב-2019
קטגוריה:טקסונים שתוארו בידי מקס קרדוסו לנגר
קטגוריה:נואזאוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:מאובני טקסונים שתוארו ב-2019
ג'קאפיל

**ג'קאפיל** (שם מדעי: *Jakapil*; מילולית: "נושא מגן" בפולצ'ה ) הוא סוג של דינוזאור צמחוני מהקבוצה תיראופורה, בה הסטגוזאורים והאנקילוזאורים, אשר התקיים במשך הקרטיקון העליון של ה־ לפני 97 עד 94 מיליון שנה מזמננו.

סוג זה תואר למדע ב-2022 בידי החוקרים: Riguetti, Apesteguía ו-Pereda-Suberbiola והוא כולל מין יחיד - ***Jakapil kaniukura***.

## תיאור
הממצאים המאובנים של סוג דינוזאור זה ידועים מתצורות קנדלרוס  שבארגנטינה והוא ידוע משרידים של פרט בודד של הולוטיפ המכונה "MPCA-PV-630", וכולל שלד חלקי של שרידי אוסטאודרם ושל לסת תחתונה שלמה, אשר התגלו בקרקע בבעלות פרטית של משפחת מרילואן.

משמעות השם היא: "נושא מגן" בשפת בני שבט הפולצ'ה  הארגנטינאים שוכני הפמפס, בו הממצאים התגלו. משמעות שם המין היא: "אבן-ציצה" בשפת המפוצ'ה  בהתייחס ללסת הייחודית שלו.

סוג דינוזאור זה היה ייחודי ודמה במראהו לסקוטלוזאורוס מהיורה. מבנהו היה דומה לשל בעלי אגן דמוי עוף קדמים בהתייחס למבנה עצמותיו, היותו דו-גפי ובעל שכבת אוסטאודרם עליונה ותחתונה, מה שנדיר אצל התיראופורנים המאוחרים.

הוא הגיע לפי הערכות הירכיים לאורך של 1.5 מטר ולמשקל של 4.5 עד 7 ק"ג בקירוב, אם כי מרבית החוקרים סוברים שמדובר בפרט לא בוגר שיכל עוד לגדול.

במבנהו היה דומה יותר לאנקילוזאוריים יותר מאשר לסטגוזאוריים ולפי ההערכות מדובר בדינוזאור שנותר מ"שושלת רפאים", כלומר חסר שושלת מאובחנת ודומה מעט למאובן חי, היכול להיות קרובם של האמאוזאורוס, הסקלידוזאורוס והסקוטלוזאורוס.

## הערות שוליים

## קישורים חיצוניים


Jakapil Size Comparison.svg|בהשוואה לאדם
Jakapil Lower Jaw.webp
Jakapil kaniukura.jpg


קטגוריה:תיראופורה
קטגוריה:דינוזאורים שחיו בקרטיקון עליון באמריקה הדרומית
המזכיר הכללי של המפלגה הקומוניסטית של סין

**המזכיר הכללי של הוועדה הכללית של המפלגה הקומוניסטית של סין** (בסינית: **中国共产党中央委员会总书记**) הוא המנהיג של המפלגה הקומוניסטית הסינית, המפלגה השלטת היחידה ברפובליקה העממית של סין. מאז 1989, מזכיר המפלגה הוא המנהיג העליון של סין.

לפי חוקת המפלגה הקומוניסטית של סין, המזכיר הכללי נבחר במהלך ישיבה מלאה של הוועד המרכזי. המזכיר הכללי משמש כחבר אוטומטי בוועדה הקבועה של הפוליטביורו של המפלגה הקומוניסטית הסינית, גוף קבלת ההחלטות העליון בפועל של סין. המזכיר הכללי הוא גם ראש המזכירות, ומגדיר את סדר היום של ישיבות הוועד המרכזי והפוליטביורו. למעט בתקופות מעבר, מאז שנות ה-90 בעל המשרה כיהן כנשיא סין, מה שהופך אותו לראש המדינה ויו"ר הוועדה הצבאית המרכזית, המפקד העליון של צבא השחרור העממי. כמנהיג הכלכלה הגדולה ביותר בעולם לפי תמ"ג לפי כוח קנייה, הצבא הגדול ביותר בעולם לפי כמות חיילים, מדינה בעלת נשק גרעיני, חברה קבועה במועצת הביטחון של האומות המאוחדות, וכמעצמת-על פוטנציאלית, המזכיר הכללי נחשב לאחת מהדמויות פוליטיות החזקות בעולם.

המזכיר הכללי הנוכחי הוא שי ג'ינפינג, שמונה לתפקיד ב-15 בנובמבר 2012 ונבחר מחדש פעמיים ב-25 באוקטובר 2017 וב-23 באוקטובר 2022. האדם האחרון ששלט במדינה יותר משני קדנציות היה מאו דזה-דונג, ששימש כיו"ר הוועדה המרכזית של המפלגה הקומוניסטית הסינית מ-1943 ועד מותו ב-1976.

## היסטוריה
המשרה הוקמה על ידי הוועדה המרכזית ה-12 ב-1982, והחליפה את משרת יושב ראש המפלגה הקומוניסטית הסינית. מאז חידוש המשרה ב-1982, המזכיר הכללי היה המשרד הגבוה ביותר במפלגה הקומוניסטית הסינית, אם כי הוא לא הפך למשרה החזקה ביותר עד לפרישתו של דנג שיאופינג ב-1990.

מאמצע שנות ה-90, החל ממינוי ג'יאנג דזה-מין, המזכיר הכללי החזיק בדרך כלל גם בתפקיד נשיאה של סין. בעוד שהנשיאות היא תפקיד טקסי, נהוג שמזכיר הכללי יעמוד גם בראשה על מנת לאשר את מעמדו כראש המדינה. בנוסף, הוא מחזיק בתפקיד יו"ר הוועדה הצבאית המרכזית, מה שעושה אותו למפקד העליון של צבא השחרור העממי.

## הבחירות
המזכיר הכללי של המפלגה הקומוניסטית הסינית נבחר באופן נומינלי בישיבת מליאה של הוועדה המרכזית של המפלגה, מתוך חברי ועדת הקבע של הפוליטביורו. שיטת הבחירה לתפקיד השתנתה עם הזמן. שני המזכירים הכלליים האחרונים, חו ג'ינטאו ושי ג'ינפינג, קודמו לראשונה לתפקיד באותו הליך שהשתמשו בו לקביעת חברי הוועדה המרכזית ותחומי תפקידיהם. בתהליך בלתי פורמלי זה, המזכיר הראשון נבחר במהלך דיונים של חברי הפוליטביורו לקראת כנס המפלגה. המזכיר הראשון אחר כך היה יורש את המזכיר הכללי המתפנה בכנס המפלגה הבא, כחלק מהמעבר הדורי בהנהגת המפלגה.

## כוח ומעמד
כוחות ותפקידים של המזכיר הכללי מוגדרים באופן מעורפל, ללא מגבלות זמן או כללים כתובים לבחירת מחליף. עם זאת, מאחר שסין היא מדינה חד-מפלגתית, המזכיר הכללי מחזיק בכוח וסמכות עליונים, ונחשב בדרך כלל "המנהיג העליון של סין". לפי חוקת המפלגה הקומוניסטית הסינית, המזכיר הכללי משמש כחבר מתוקף תפקידו בוועדת הקבע של הפוליטביורו. לפי תקנות המפלגה הקומוניסטית הסינית, המזכיר הכללי אחראי לכינוס ישיבות הפוליטביורו וועדת הקבע של הפוליטביורו. המזכיר הכללי גם עומד בראש עבודת המזכירות ומגדיר את נושאי ישיבות הוועדה המרכזית, הפוליטביורו וועדת הקבע של הפוליטביורו. מאז אוקטובר 2017, בישיבת המליאה הראשונה של הוועדה המרכזית ה-19, כל חברי הפוליטביורו מציגים מצגת שנתית בכתב למזכיר הכללי של המפלגה הקומוניסטית הסינית.

## קישורים חיצוניים

* 
* 
* 
* 
* 
* 
קטגוריה:קומוניסטים סינים
מגדלי Lyfe

**מגדלי Lyfe לייף** הוא מתחם גורדי שחקים למשרדים בבני ברק שבישראל. המתחם נבנה בין 2018 ל-2022, המתחם מורכב משני מגדלי תאומים שונים בגובהם, מגדל B בגובה 175 מטרים ו-42 קומות, ומגדל A בגובה 160 מטרים ו-37 קומות.

## היסטוריה
### אדריכלות
מתחם הבניינים הוקם ונוהל על ידי החברה הישראלית של דן נדל"ן ואשטרום נכסים בשווי של מעל ל-1.6 מיליארד שקלים. חברות גדולות כמו רשות מקרקעי ישראל, קבוצת גבאי, קבוצת יפעת וקופת חולים כללית ששכרו חללים בסכום של כ-2,000 מטרים רבועים כל אחת.

המתחם בנוי על כ-16 דונם באזור התעסוקה של בני ברק (BBC). במתחם בנויים שני מגדלים בני 42 ו-37 קומות (בבניינים A+B), המיועדים למשרדים ולמסחר. בשלב זה נמכרו כ-105 אלף מ"ר של שטחי משרדים, והמשרדים פועלים בתפוקה מלאה. בהמשך, אמור להיבנות גם המגדל השלישי (C), שיגיע לגובה של כ-44 קומות שיכיל כ-90,000 מ"ר של שטח עסקים, הבניין מיועד כבניין משרדים להשכרה. השטח הבנוי הכולל של המגדלים ושטחי המסחר בשלושת המגדלים אמור לעלות בסך הכל על 200 אלף מ"ר.

מיקומו המתחם מהווה יתרון בולט למבקרים במתחם, שכן הוא מקושר לצירי תנועה מרכזיים ולמרכז העיר בני ברק, וגם בסמוך לקו האדום של הרכבת הקלה בגוש דן.

## מבנים

## ראו גם
* גורד השחקים הגבוה בישראל

## קישורים חיצוניים

* מגדלי Lyfe, באתר CTBUH

## הערות שוליים

Lyfe
Lyfe
אייזק סמית' (פוליטיקאי מניו ג'רזי)

**אייזק סמית**' (באנגלית: **Isaac Smith**; 1740 – 29 באוגוסט 1807) היה רופא וחבר בית הנבחרים של ארצות הברית מניו ג'רזי. הוא היה נשיא האגודה הרפואית של ניו ג'רזי, ושופט עמית של בית המשפט העליון של ניו ג'רזי.

## ביוגרפיה
סמית' נולד בשנת 1740 בטרנטון, פרובינציית ניו ג'רזי, סיים את לימודיו בפרינסטון קולג' ב-1755, היה מורה במוסד זה מ-1755 עד 1758. הוא למד רפואה והחל לעבוד כרופא בטרנטון. בשנת 1768 הוא נבחר לאגודת הפילוסופיה האמריקאית. הוא היה קולונל במיליציה של מחוז הנטרדון בשנים 1776 ו-1777, ושירת עם לוטננט קולונל אייברהם האנט. הוא נבחר כפדרליסט לקונגרס הרביעי, וכיהן מ-4 במרץ 1795 עד 3 במרץ 1797.

סמית' מונה על ידי הנשיא ג'ורג' וושינגטון לנציב הממונה על הטיפול באינדיאנים משבט סנקה ב-1797, והיה שופט בית המשפט העליון של ניו ג'רזי בין השנים 1777 ל-1804. כמו כן, הוא היה הנשיא הראשון של חברת הבנקאות טרנטון מ-1805 עד 1807. הוא מת בטרנטון, ניו ג'רזי ב-29 באוגוסט 1807, ונקבר בחצר הכנסייה הפרסביטריאנית הראשונה.

## קישורים חיצוניים
* 
* 

קטגוריה:אמריקאים ילידי ניו ג'רזי
קטגוריה:טרנטון (ניו ג'רזי): אישים
קטגוריה:בוגרי אוניברסיטת פרינסטון
קטגוריה:חברי בית הנבחרים של ארצות הברית מניו ג'רזי
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1740
קטגוריה:אמריקאים שנפטרו ב-1807
טום בישוף

**טום בישוף** (בגרמנית: **Tom Bischof**; נולד ב-28 ביוני 2005 באשפנבורג שבגרמניה) הוא כדורגלן גרמני המשחק בעמדת הקשר בקבוצת באיירן מינכן מהבונדסליגה ובנבחרת גרמניה.

## קריירת מועדונים
בישוף גדל במחלקות הנוער של TSV אמורבאך והופנהיים. ב-19 במרץ 2022 ערך את הופעת הבכורה שלו בקבוצה הבוגרת של הופנהיים, בהפסד 3-0 להרטה ברלין במסגרת המחזור ה-27 בבונדסליגה לעונת 2021/2022. 

בינואר 2025 חתם בישוף על חוזה לארבע עונות בבאיירן מינכן החל מעונת 2025/26, והמשיך לשחק בהופנהיים עד לתום עונת 2024/25. מעברו הרשמי של בישוף לקבוצה הוקדם לחודש יוני, על מנת שיוכל ליטול חלק בגביע העולם למועדונים 2025.

## קריירה בינלאומית
בישוף שיחק בנבחרות הצעירות של גרמניה. את הופעת הבכורה שלו במדי נבחרת גרמניה הבוגרת, ערך בישוף כשנכנס כמחליף של לאון גורצקה בהפסד 2-0 לצרפת במסגרת ליגת האומות 2024/2025.

## תארים
**באיירן מינכן**

* הסופר קאפ הגרמני: 2025

## קישורים חיצוניים

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני הופנהיים
קטגוריה:כדורגלני באיירן מינכן
קטגוריה:כדורגלני נבחרת גרמניה
קטגוריה:גרמנים שנולדו ב-2005
ג'ורג' הסקרן (סדרת טלוויזיה)

**ג'ורג' הסקרן** (באנגלית: **Curious George**) היא סדרת טלוויזיה מונפשת לילדים, המבוססת על סדרת ספרים מאת הנס ריי וסרט בעלי אותו השם. הסדרה החלה את שידוריה ב-PBS Kids בשנת 2006 למשך 15 עונות. בישראל הסדרה עלתה לשידור בשנת 2008 בערוץ לוגי ובשנת 2024 בערוץ יויו.

## דמויות
* **ג'ורג**' – קוף חסר זנב שהוא גיבור הסדרה. כפי שהשם שלו מרמז, הוא סקרן יתר על המידה ולעיתים קרובות גורם לבעיות לא מכוונות. הוא משמש כדמות ה"מלמדת" בתוכנית, והוא זה שאליו מוסברים השיעורים על ידי הדמויות האחרות. הוא דמות שילדים נהנים לצפות בה ויכולים ללמוד ממנה.
* **האיש עם הכובע הצהוב** (אלי לולאי) – אדם המתיידד עם ג'ורג'. הוא כמעט תמיד לובש צורה כלשהי של בגדים צהובים, ומתפקד כמורו והמנטור הראשי של ג'ורג'. בסרט האנימציה, שמו ניתן כטד שאקלפורד.

## קישורים חיצוניים

קטגוריה:סדרות טלוויזיה המבוססות על ספרים
קטגוריה:סדרות PBS Kids
קטגוריה:ערוץ לוגי: תוכניות רכש
ארון קיצ'ל

**ארון קיצ'ל** (באנגלית: **Aaron Kitchell**; 10 ביולי 1744 – 25 ביוני 1820) היה נפח ופוליטיקאי מהעיירה הנובר, ניו ג'רזי. הוא ייצג את ניו ג'רזי הן בבית הנבחרים של ארצות הברית והן בסנאט של ארצות הברית.

## ביוגרפיה
קיצ'ל נולד ב-10 ביולי 1744 בעיר הנובר בפרובינציית ניו ג'רזי, למד בבתי הספר הציבוריים והפך לנפח. הוא כיהן כחבר האספה הכללית של ניו ג'רזי בשנים 1781–1782, 1784, 1786–1790, 1793–1794, 1797, 1801–1804 ו-1809.

הוא נבחר לקונגרס השני וכיהן מ-4 במרץ 1791 עד 3 במרץ 1793 ולאחר מכן נבחר לקונגרס השלישי כדי למלא את המושב שהתפנה בשל מותו של אייברהם קלארק ונבחר מחדש לקונגרס הרביעי, וכיהן מ-29 בינואר 1795 עד 3 במרץ 1797. לאחר מכן חידש את פעילותו העסקית הקודמת, אולם נבחר שוב לקונגרס השישי, וכיהן מ-4 במרץ 1799 עד 3 במרץ 1801. לאחר מכן הוא נבחר כדמוקרטי-רפובליקני לסנאט האמריקאי וכיהן מ-4 במרץ 1805 עד התפטרותו ב-12 במרץ 1809.

קיצ'ל מת בעיר הנובר, ניו ג'רזי ב-25 ביוני 1820, ונקבר שם בחצר הכנסייה של הכנסייה הפרסביטריאנית.

## קישורים חיצוניים
* 
* 

## הערות שוליים

קטגוריה:חברי בית הנבחרים של ארצות הברית מניו ג'רזי
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:סנאטורים חברי המפלגה הדמוקרטית-רפובליקנית
קטגוריה:חברי הסנאט של ארצות הברית מניו ג'רזי
קטגוריה:אמריקאים שנולדו ב-1744
קטגוריה:אמריקאים שנפטרו ב-1820
קלאוודיה גאדיוצ'קינה

**קלאוודיה מיכאילובנה גאדיוצ'קינה** (ברוסית: **Клавдия Михайловна Гадючкина**; 5 בדצמבר 1910 – 29 בנובמבר 2025) הייתה האדם החי החמישי בגילו בעולם, גילה מופיע ברשימה של LongeviQuest, אך לא אומת על ידם. ב-13 באפריל 2024 הפכה לאדם הרוסי המבוגר ביותר בהיסטוריה.

## ביוגרפיה
קלאוודיה גאדיוצ'קינה, נולדה ב-5 בדצמבר 1910 במחוז ירוסלבל שברוסיה.

בתם של מיכאיל קרוטוב ויבלאמפיה קרוטובה.

בשנת 1925 מצאה עבודה במפעל הטווייה המקומי בשם Red Pass, והקדישה את כל הקריירה שלה לממסד. בתחילה שימשה כעובדת עזר, והתקדמה לתפקידי ספינרית ועוזרת מנהל עבודה. בתפקידה האחרון שימשה כראש הפקה, ועל כך קיבלה כפרס גרמופון במתנה מהממונים עליה.

לאחר נישואיה, התגוררה עם בעלה ונולדו להם חמישה ילדים. בעלה סרגיי פטרוביץ' נפטר בשנת 1954 עקב פציעה שנגרמה במפעל בו עבד. התגוררה בבית אבות.

ב-29 בנובמבר 2025 נפטרה בביתה בירוסלבל שברוסיה.

## הערות שוליים

קטגוריה:נשים שהגיעו לגיל מאה
קטגוריה:רוסים שהגיעו לגיל מאה
קטגוריה:אישים שהגיעו לגיל 110 בעת החדשה
קטגוריה:ילידות 1910
קטגוריה:רוסים שנולדו ב-1910
קטגוריה:רוסיות שנפטרו ב-2025
קטגוריה:רוסים שנפטרו ב-2025